32006R2004
L 379/54
JURNALUL OFÍCIAL AL UNIUNII EUROPENE
REGULAMENTUL (CE) NR. 2004/2006 AL COMISIEI
din 22 decembrie 2006
de modificare a Regulamentului (CEE) nr. 2273/93 de stabilire a centrelor de intervenție pentru cereale și de adaptare a Regulamentului menționat anterior în baza aderării Bulgariei și României
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Tratatul de aderare a Bulgariei și a României, în special articolul 4 alineatul (3),
având în vedere Actul de aderare a Bulgariei și a României, în special articolul 56,
având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (1), în special articolul 6 litera (a),
întrucât:
(1)
Anumite state membre au depus cereri de modificare a anumitor centre de intervenție care figurează în anexa la Regulamentul (CEE) nr. 2273/93 al Comisiei (2) în vederea unui mai bun amplasament al acestora și pentru a răspunde mai bine condițiilor solicitate. Este necesar să se admită cererile menționate anterior.
(2)
Luând în considerare aderarea Bulgariei și a României, se dovedește necesar de a se determina centrele de intervenție pentru aceste noi state membre și de a relua aceste centre de intervenție în lista stabilită prin Regulamentul (CEE) nr. 2273/93.
(3)
Regulamentul (CEE) nr. 2273/93 trebuie modificat în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 2273/93 se modifică în conformitate cu anexa la prezentul regulament.
Articolul 2
Prezentul regulament intră în vigoare a treia zi următoare datei publicării în Jurnalul Oficial al Uniunii Europene.
Se aplică de la 1 ianuarie 2007. Cu toate acestea, punctele 1, 2 și 6 din anexa se aplică sub rezerva și de la data intrării în vigoare a Tratatului de aderare a Bulgariei și a României.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 2006.